વૃશ્ચિક : સપ્તાહની શરૂઆતનો સમય તમારા માટે થોડી પ્રતિકૂળતાઓ લઈને આવ્યો છે. તા 26 27 અને 28 દરમિયાન સમય સારો નથી. આપના પર લોકોએ મુકેલા વિશ્વાસ પર પ્રશ્ન ઉઠે અથવા લોકોને તમારામાં કોઈ એવા કારણથી શંકા જન્મે જેના માટે તમે જવાબદાર નથી. આવી સ્થિતિમાં પોતાની જાત પર સંયમ રાખવો અને પોતાને કેવી રીતે પ્રમાણિક પુરવાર કરવા તેના પર ધ્યાન આપજો. આપના વિકાસમાં અવરોધ આવશે. જે કામ કામ પૂર્ણતાના આરે હોય તે પણ અટકી જશે. છુપાવેલા પ્રણય પ્રસંગો જાહેર થઇ શકે છે. સંતાનની ચિંતા રહેશે. ઓફિસમાં સાથી કર્મચારીઓનો સાથ નહીં મળે. થાક,બેચેની અને આળસ રહેશે. તા 29 અને 30 દરમિયાન સમય સામાન્ય રહેશે. ધાર્મિક કાર્યક્રમમાં જવાનું થશે. સંતાન સંબંધી સમસ્યા દૂર થશે. સંતાનના વિવાહની વાત આગળ વધશે. વિદ્યાર્થીઓના પરફોર્મન્સમાં સુધારો થશે. શેર અને બેંકના કાર્યોમાં વ્યસ્ત રહેશો. કંઇક નવું કરવાની ઈચ્છા થશે અને તેમાં સફળ પણ થશો. તા 31 અને 1 દરમિયાન આપના હાથે શુભ કાર્ય થશે. પ્રેરણાત્મક કાર્યો કરશો. ઊર્જા,ઉત્સાહ અને ઉમંગથી યુક્ત રહેશો. વધારાની આવકની સંભાવના છે. આપના માટે કોઈ કાર્ય કઠણ નહીં હોય. ઘરમાં કે દુકાનમાં સમારકામ કરાવશો.